Diari Oficial de la Generalitat Valenciana


Sumari del DOGV 9615, del 12-06-2023 (2023/6210)

Anunci pel qual se sotmet a informació pública la documentació complementària necessària per a la versió final de la modificació puntual número 24 del Pla general d'ordenació urbana de Xixona.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/6210


Data del document
:   30-05-2023

Organisme emissor
:   Ajuntament de Xixona

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a informació pública la documentació complementària necessària per a la versió final de la modificació puntual número 24 del Pla general d'ordenació urbana de Xixona. [2023/6210]  
El Ple de la corporació va adoptar, en la sessió ordinària que va tenir lloc el dia 27 d'abril de 2023, el següent acord, pel qual se sotmet a informació pública la documentació complementària necessària per a perfeccionar la versió final de la modificació puntual 24 del Pla general d'ordenació urbana de Xixona, durant un període de 45 dies hàbils, en els termes de l'article 61.1.a del TRLOTUP.  
  
«6. Urbanisme i medi ambient. Informació pública de documentació addicional. Modificació puntual 24 del Pla general d'ordenació urbana de Xixona (Exp. 2019/1758)  
La regidora delegada d'Habitatge i Urbanisme, María Teresa Carbonell Bernabeu, dona compte de la proposta, de data 14 d'abril de 2023, amb un dictamen favorable de la Comissió Municipal de Governació i Urbanisme en la sessió ordinària del 21 d'abril de 2023 que diu:  
  
  
«Antecedents  
Amb data 26 de novembre de 2020, el Ple de l'Ajuntament va adoptar un acord d'aprovació d'inici del procediment de la modificació puntual 24 del Pla general d'ordenació urbana de Xixona, l'objecte de la qual era l'adaptació de les normes urbanístiques del PGOU, per a possibilitar la millora de l'accessibilitat universal i reduir la demanda energètica de les edificacions.  
Amb data 27 de gener de 2021, es va remetre la sol·licitud d'inici de l'avaluació ambiental i territorial estratègica, al qual acompanyava l'esborrany i el document inicial estratègic, al Servei Territorial d'Urbanisme d'Alacant.  
Amb data 19 de febrer de 2021 es remet un informe del Servei Territorial d'Urbanisme, on es constata que la competència per a l'aprovació definitiva correspon a l'Ajuntament, que serà en aquest cas, també l'òrgan ambiental, en tractar-se d'una modificació que afecta únicament i exclusiva a l'ordenació detallada del sòl urbà.  
  
Una vegada iniciat el procediment, en atenció al contingut de la modificació puntual que es tramita, es va sotmetre a consulta l'expedient amb les administracions públiques afectades, segons el que es disposa en l'article 53 del TRLOTUP. En concret es van sol·licitar informes:  
- Al Servei Territorial d'Urbanisme d'Alacant, que el va emetre amb caràcter favorable, en data 19 de febrer de 2021.  
- Al Servei d'Infraestructura Verda i Paisatge de la Conselleria de Política Territorial, Obres Publiques i Mobilitat, que rep la sol·licitud en data 25 de novembre de 2021, sense que conste l'emissió de l'informe fins a la data.  
- Al Servei Territorial de Cultura i Esport d'Alacant, de la Conselleria d'Educació, Cultura i Esport, que rep la sol·licitud en data 14 de desembre de 2021 i el 10 de maig de 2022 emet un informe favorable condicionat.  
Amb data 4 de novembre de 2022, Jesús Lara Jornet, llicenciat en Biologia, emet l'informe d'avaluació ambiental i territorial estratègica de la modificació puntal núm. 24 del Pla general de Xixona, el qual s'inclou en la proposta.  
Amb data 1 de desembre de 2022, per la Junta de Govern Local, s'acorda emetre resolució d'informe ambiental i territorial estratègic favorable i se n'ordena la publicació en el Diari Oficial de la Generalitat Valenciana.  
En virtut de l'anterior, i després de la resolució d'informe ambiental i territorial estratègic favorable, es procedeix a la publicació de la Resolució d'1 de desembre de 2022 en el Diari Oficial de la Generalitat Valenciana en data 17 de gener de 2023.  
Com a conseqüència de tot això, en la sessió de data 26 de gener de 2023, el Ple de l'Ajuntament va aprovar sotmetre a informació pública la versió final de la modificació del PGOU, així com efectuar les pertinents consultes a organismes i entitats de conformitat amb l'article 61.1.b del TRLOTUP.  
En data 29 de març de 2023, amb registre d'entrada núm. 2023/1776, l'informe tècnic emés pel Servei Territorial d'Urbanisme d'Alacant, recull les següents consideracions territorials:  
  
«Primera. En la fase d'inici de l'avaluació ambiental i territorial estratègica, aquest servei territorial va emetre un informe en data 19 de febrer de 2021 on assenyalava que, en el present procediment, tant l'òrgan substantiu com l'òrgan ambiental són l'Ajuntament de Xixona.  
  
Segona. Des del punt de vista de les competències d'aquest servei territorial es considera que el contingut de la proposta no contravé la normativa d'aplicació. No obstant això, resulta procedent indicar a l'Ajuntament, en benefici de la col·laboració interadministrativa, que la documentació ha d'incorporar la requerida per l'article 40 del TRLOTUP, així com de la resta de legislació vigent com ara: estudi d'integració paisatgística, informe d'impacte de gènere i informe d'impacte en la infància, l'adolescència i la família o, si s'escau, la justificació de la no necessitat dels documents corresponents. Tenir en consideració que no es pot considerar complida la participació pública sense que es pose a disposició pública la totalitat de la documentació legalment exigible.»  
  
Consta incorporada en l'expedient la documentació complementària necessària per a perfeccionar la versió final de la modificació puntual núm. 24 del PGOU, de conformitat amb el que exigeix la legislació vigent i la comunicació del Servei Territorial d'Urbanisme d'Alacant.  
  
La documentació complementària comprén els documents següents:  
  
1. Estudi d'integració paisatgística.  
2. Annex I. Fitxes de les unitats de paisatge urbà.  
3. Annex II. Ubicació dels recursos paisatgístics.  
4. Informe d'impacte de gènere.  
5. Informe d'impacte en la infància, adolescència i família.  
Consta en l'expedient un informe jurídic favorable del cap del Servei de Règim Interior, de data 13 d'abril de 2023.  
El Ple de la corporació en virtut del que es disposa en els articles 22.2.c, 47.2.ll i 123.1.i de la Llei 7/1985, de 2 d'abril, reguladora de les bases de règim local, i tenint la competència per a elevar la proposta al Ple, la regidora delegada d'Urbanisme i Habitatge, per expressa delegació de l'Alcaldia Presidència, mitjançant Resolució núm. 1333/2022, de data 29 de setembre de 2022.  
En virtut del que s'ha exposat, s'eleva la proposta següent per a la seua aprovació:  
  
Proposta al Ple  
  
Primer. Acceptar i assumir com a pròpia la documentació complementària necessària per a perfeccionar la versió final de la modificació puntual núm. 24 del PGOU signada per l'arquitecte cap del Departament Tècnic de Gestió i Disciplina a l'abril de 2023 que recull la documentació relativa a l'Estudi d'integració paisatgística, un Informe d'impacte de gènere i Informe d'impacte en la infància, l'adolescència i la família o, si s'escau, la justificació de la no necessitat dels documents corresponents.  
  
Segon. Sotmetre a informació pública aquesta documentació, en el Diari Oficial de la Generalitat Valenciana, durant un període mínim de 45 dies hàbils, en els termes de l'article 61.1.a del TRLOTUP.  
  
Tercer. Donar trasllat del present acord al Departament de Gestió i Disciplina Urbanística.»  
  
La corporació adopta, per unanimitat dels assistents, acord de conformitat amb la proposta transcrita anteriorment.»  
  
Xixona, 30 de maig de 2023.- La regidora d'Urbanisme: María Teresa Carbonell Bernabeu.